Prokip Kolisnyk

Mgr. art. Prokip Kolisnyk (* 16. júl 1957, Potašňa, Vinnycká oblasť, Ukrajina  – † 25. máj 2021, Prešov) bol akademický maliar, zaslúžilý umelec Ukrajiny, pedagóg a spisovateľ ukrajinského pôvodu, ktorý žil, pracoval a tvoril v Prešove.

Autor pôvodných umeleckých diel: figurálne kompozície, krajinomaľby, portréty, zátišia, akty... (maľba, kresba, grafika, plastika). 

Jeho diela sa nachádzajú v múzeách a zbierkach Ukrajiny, Slovenska, Česka, Poľska, Bieloruska, Rakúska, Rumunska, Izraela, Kanady, Spojených štátov, Nemecka, Francúzska, Maďarska, Švajčiarska a iných. 

V rokoch 1999 až 2016 vyučoval maľbu na Katedre výtvarnej výchovy a umenia Prešovskej univerzity v Prešove.

Biografia 
Prokip Kolisnyk sa narodil 16. júla 1957 v obci Potašňa vo Vinnyckej oblasti Ukrajiny.

 1976 – ukončil Odeské štátne umelecké učilište, odbor učiteľstvo kresby a maľba. (roky štúdia 1972 – 1976)

 1976 – pôsobil ako učiteľ na strednej škole v obci Kyrnasivka na Ukrajine.

 1987 – s vyznamenaním a Zlatou medailou Akadémie umenia ukončil Kyjevský štátny umelecký inštitút (dnes Národná akadémia umenia a architektúry), odbor maľba s kvalifikáciou umelec-maliar a pedagóg. (roky štúdia 1981 – 1987, profesori V. I. Zabašta, O. M. Lopuchov)

 1995 – absolvoval letnú akadémiu umenia v Salzburgu, Rakúsko. Zúčastnil sa iných umeleckých a vedeckých podujatí, plenérov, sympózií, konferencií, projektov... (Ukrajina, Rakúsko, Česko, Slovensko).

 1999 – 2016 vyučoval maľbu na Katedre výtvarnej výchovy a umenia Prešovskej univerzity v Prešove (Slovensko).

Autor a kurátor projektu „Potašňa – čarunka Podillja“, v rámci ktorého bolo zriadené Múzeum kultúry dediny a Galéria Prokopa Kolisnyka v Potašni na Ukrajine. V rokoch 2004 až 2013 tam boli uskutočnené rôzne kultúrne a umelecké podujatia: plenéry, výstavy, stretnutia, koncerty a iné. V roku 2013 bol projekt predstavený v Národnom múzeu Tarasa Ševčenka a roku 2010 v Národnom múzeu literatúry Ukrajiny v Kyjeve. V rámci projektu boli pripravené a publikované desiatky statí a prospektov a bola vydaná aj publikácia. Centrum kultúry v Potašni sa stalo živým strediskom výtvarnej kultúry kraja.

Zomrel 25. mája 2021 v Prešove.

Tvorba

Hlavné diela (maľba) 
 Myšlienka o slobode, 1987
 Život (triptych) 1989
 Smútok, 1989
 Step (triptych), 1990
 Kocka (triptych), 1990
 Čysnycia, 1990
 UFO (triptych), 1990 – 2007
 Návrat, 1991
 Chrám, 1991
 Sviatok (triptych), 1991
 Legenda, 1993
 Sólo pre kobzu, 1993
 Antynómie, 1994
 Vianoce, 1994
 Veľký deň, 1994
 Nanebovstúpenie, 1994
 Kalich, 1994
 Zrodenie, 1995
 Rodina, (poliptych), 1995
 Axióma (portrét matky), 2003
 Maľbopisec (triptych), 2004
 Dvanásť cyklov (každý má dvanásť obrazov): Genezis, Mystérie, Ecce homo, Axiómy, Ikony, Tichý život, Méty osudu, Premenenie, Blahoslavenstvo... z nich:
 Ecce homo (poliptych, 12 č.), 1997 – 2007
 Majdan, 2005
 Plaščanycia, 2005
 Blahoslavenstvo nad Potašňou (triptych), 2006
 Potašňa (triptych), 2006
 Púšť osamelosti (triptych), 2007
 Premenenie (sviatky), (poliptych, 12 č.), 2007
 Genezis, (poliptych, 19 č.), 2007
 Majdan (triptych), 2007
 Universal (diptych), 2007
 Človek s paletou, (poliptych, 13 č.), 2010 – 2013
 Napätie – Majdan, (cyklus diel, 16 č.), 2013 – 2014
 Proti – postoj, cyklus diel, 2014

Knihy 

 Prokip Kolisnyk : čysnycia – katalóg [fotoreprodukcie Jaroslav Šurkala, Ladislav Cuper]. Prešov: Privatpress, 1995. ISBN 80-967053-3-4.
 Čysnycia. Priašiv: Prokip Kolisnyk, 2001. ISBN 80-968597-4-9.
 Vid peršoji osoby samoty. Priašiv: Lipeň, 2002. ISBN 80-968800-9-8.
 Prokip Kolisnyk : katalóg [fotoreprodukcie Ladislav Cuper]. Bratislava: Arpex, 2002.
 Tajemnycja rjadna – žyvopys : autorskyj katalog = Tajomstvo plátna – maľba : autorský katalóg [elektronický zdroj]. Prešov: Prešovská univerzita v Prešove, 2007. ISBN 978-80-8068-708-3. Dostupné online.
 Potašňa – čarunka Podilľa : mysteckyj projekt [Prešov] : Prokip Kolisnyk, 2009. ISBN 978-80-969748-5-6.
 Potašňa – čarunka Podilľa [elektronický zdroj]. Prešov : Prešovská univerzita v Prešove, 2009. ISBN 978-80-8068-997-1. Dostupné online.
 V krajine farieb (maľba) : autorský katalóg [elektronický zdroj]. Prešov : Prešovská univerzita v Prešove, 2012. ISBN 978-80-555-0695-1. Dostupné online.
 Napätie (maľba) : autorský katalóg [elektronický zdroj]. Prešov : Prešovská univerzita v Prešove, 2014. -83 s. ISBN 978-80-555-1236-5. Dostupné online.
 Čarunka misterij. Prjašiv: Spilka ukrajinskych pysmennykiv Slovaččyny, 2017. ISBN 978-80-971761-3-6.

Ilustrácie ku knihám 

 HERASYMJUK, Vasyl. Krov i lehit. Černivci: Bukrek, 2014. ISBN 978-966-399-358-4.
 JACKANIN, Ivan. Zaducha. Prjašiv: Spilka ukrajinskych pysmennykiv Slovaččyny, 2013. ISBN 978-80-970288-8-6.
 RYMARUK, I. Božestvennyj viter. Černivci: Bukrek, 2012. ISBN 978-966-358-4.
 KOLISNYK, Oleksij. Duchovnyj samorozvytok ukrajinskoji naciji. Užhorod: TIMPANI, 2012. ISBN 978-966-8904-78-3.
 ANTONYČ, Bohdan Ihor. Elégia o spievajúcich dverách. Prešov: ZRUSR, 1997. ISBN 80-967748-8-4.
 BUNČUK, Borys. Zamisť centurij. Kyjiv: Akadémia, 1997. ISBN 966-580-014-0.
 HUDEC, Ivan. Báje a mýty starých slovanov. Prešov: SPN, 1996. ISBN 80-88854-14-8.
 JACKANIN, Ivan. Tini i šramy. Prešov: SPN, 1994. ISBN 80-08-00155-0.
 KRALYCKY, Anatolij. Knjaz Laborec. Prešov: ZRUSR, 1993. ISBN 80-85137-06-2.
 BISSOVÁ, Eva. Krčma pod bocianím hniezdom. Prešov: SPN, 1993. ISBN 80-08-02170-5.
 OĽŽYČ, Oleh. Citadela ducha. Prešov: SPN, 1991. ISBN 80-08-01692-2.
 MALAŇUK, Jevhen. Zemna madonna. Prešov: SPN, 1991. ISBN 80-08-01693-0.
 KOČEMBA, Vasiľ. Z neba a zeme. Prešov: SPN, 1990. ISBN 80-80 01575-6.

Ohlasy na tvorbu

Výstavy 
Od roku 1976 sa zúčastňuje na národných, medzinárodných, kolektívnych a skupinových výstavách a prezentoval svoje diela na samostatných výstavách:

Významné ocenenia 

 Zaslúžilý umelec Ukrajiny (2009)
 Nominácia na Cenu T. Ševčenka, Štátnu cenu Ukrajiny (1997 a 2007).
 Zlatá medaila Akadémie umenia (Národná akadémia umenia architektúry, Ukrajina) (1988)
 Cena Spolku ukrajinských spisovateľov Slovenska (2018)
 Cena Spolku ukrajinských spisovateľov Slovenska (2007)
 Cena rektora Prešovskej univerzity v Prešove (2005)
 Cena Filozofickej fakulty Prešovskej univerzity v Prešove (2013)
 Cena Národného zväzu umelcov Ukrajiny (1989)

Členstvo v spolkoch 

 NZUU – Národný zväz umelcov Ukrajiny
 SVU – Slovenská výtvarná únia
 AUP – Asociácia ukrajinských spisovateľov
 SUPS – Spolok ukrajinských spisovateľov Slovenska

Literatúra

Referencie

Externé odkazy 

 Autorský katalóg Tajemnycja rjadna – žyvopys = Tajomstvo plátna – maľba
 Publikácia Potašňa - čarunka Podilľa
 Autorský katalóg V krajine farieb (maľba)
 Autorský katalóg Napätie (maľba)
 Diela z cyklu Napätie na Youtube
 Film Rebeky Uličnej o umlecovi na Youtube
 Fotoreportáž z výstavy v Univerzitnej knižnici Prešovskej univerzity v Prešove (2017)

Ukrajinskí maliari
Slovenské osobnosti ukrajinského pôvodu
Slovenskí vysokoškolskí pedagógovia
Vyučujúci na Prešovskej univerzite v Prešove
Ukrajinskí vysokoškolskí pedagógovia
Osobnosti z Vinnyckej oblasti